kardosdrur/scandi-wiki huggingface dataset:
Jens Neuhausen

Jens Neuhausen (22. juli 1774 i København – 20. januar 1816 smst) var en dansk maler og legatstifter (De Neuhausenske Præmier).

Han blev malersvend og besøgte som sådan Kunstakademiet, der 1801 gav ham en udmærket attest for dygtighed i hans fag. Samme år omtales han som malermester, 1802 vandt han den lille sølvmedalje, men vendte derpå kunsten, hvis dyrkere led nød og trang, ryggen, arbejdede som håndværker og blev en velstående mand. På auktionen efter Johannes Wiedewelts død 1803 erhvervede han en del af dennes tegninger m. m., hvilke han ved testamente af 10. juni 1812 tillige med sine malerier, bøger, kobbere, håndtegninger og efterladte formue skænkede til den fattige og nødlidende kunstskole, hvis elev han engang havde været, og hvis største og ædelmodigste velgører han således blev. Han var allerede dengang svag og lidende og døde i København 20. januar 1816, i sit 42. år.

Kilder 
 F.J. Meier, "Neuhausen, Jens", i: C.F. Bricka (red.), Dansk Biografisk Lexikon, København: Gyldendal 1887-1905.
 Meier, Wiedewelt. Kollegialtidende, 1816, s. 143 f.
 Skand. Lit. Selsk. Skr. 1812.
 Statstidende 1816, nr. 28.
 Adresse-Cont. Efterr. 1816, nr. 19.

Eksterne henvisninger 
 
 

Legatstiftere fra Danmark
Malere fra Danmark
Danskere i 1800-tallet
Personer i Dansk Biografisk Leksikon
Filantroper fra Danmark
Left to Die

Left to Die er den anden ep af det amerikanske dødsmetal-band Obituary, som blev udgivet i 2008 gennem Candlelight Records. "Dethroned Emperor" var gruppens andet cover af Celtic Frost, og "Slowly We Rot" en genindspillet sang fra debutalbummet med mere nedstemte guitarer.

Spor 
 "Forces Realign" – 4:37
 "Dethroned Emperor" (Celtic Frost Cover) – 5:04
 "Slowly We Rot" – 4:38
 "Left to Die" – 6:18

Album fra 2008
Obituary-album
Dead (album)

Dead er et live album af det amerikanske dødsmetal-band Obituary i 1998, som blev udgivet gennem Roadrunner Records. Albummet blev optaget under deres Back From the Dead-turné, og blev derved den sidste udgivelse inden deres seks års pause.

Spor 
 "Download" (Obituary) – 3:00
 "Chopped in Half" (Peres/D. Tardy/J. Tardy) – 0:46
 "Turned inside Out" (Peres/D. Tardy/J. Tardy) – 5:03
 "Threatening Skies" (Obituary) – 2:27
 "By the Light" (Obituary) – 3:01
 "Dying" (Obituary/Peres) – 4:36
 "Cause of Death" (Peres/J. Tardy/West) – 5:43
 "I'm in Pain" (Peres/D. Tardy/J. Tardy) – 4:54
 "Rewind" (Klavinger) – 4:03
 "'Til Death" (Obituary/J. Tardy) – 4:25
 "Kill for Me" (Obituary) – 2:34
 "Don't Care" (Obituary) – 3:09
 "Platonic Disease" (Obituary) – 4:04
 "Back from the Dead" (Obituary) – 5:55
 "Final Thoughts" (Obituary) – 4:01
 "Slowly We Rot" (Obituary/John Tardy) – 5:06

Personel 
 John Tardy - vokal
 Allen West - leadguitar
 Trevor Peres - rytmeguitar
 Frank Watkins - bas
 Donald Tardy - trommer

Eksterne henvisninger 
 

Album fra 1998
Obituary-album
John Tardy

John Tardy (født den 15. marts 1968) er en amerikansk musiker, bedst kendt for sin position som vokalist i det amerikanske dødsmetal-band Obituary, som han dannede sammen med sin bror Donald Tardy i 1984 under navnet Executioner. Tardy er kendt for sin unikke growlede vokalstil, der er blevet et af Obituarys varemærker. I sin sangskrivning bruger han ofte ikke engang ord, men bare lyde som skal tilpasse sig musikken. "(...) han pludrede og skreg bare, som den skøre gut ingen vil sidde ved siden af i bussen," udtalte anmelderen Phil Freeman fra All Music Guide om Tardys sangskrivning og vokalstil. I dag indspiller Obituary i deres eget studie, de byggede hjemme hos ham, og døbte det RedNeck Studios. I 2008 dannede han sammen med sin bror dødsmetal-bandet Tardy Brothers.

Diskografi 
Dette viser kun en oversigt over studiealbums, derfor er eper, livealbums og videoer ikke inkluderet.

Med Obituary 
 1989: Slowly We Rot
 1990: Cause of Death
 1992: The End Complete
 1994: World Demise
 1997: Back From the Dead
 2005: Frozen in Time
 2007: Xecutioner's Return
 2009: Darkest Day

Med Tardy Brothers 
 2009: Bloodline

Fodnoter 

Sangere fra USA
Marmaduke Duke

Marmaduke Duke er en skotsk rock-duo bestående af The Atmosphere, bedre kendt som Simon Neil fra rockbandet Biffy Clyro, og The Dragon aka. JP Reid fra gruppen Sucioperro.

Duoen fandt efter sigende sammen i 2003 men pga. projekter med deres egne respektive bands, gik der hele to år, før Marmaduke Duke sendte debuten "The Magnificent Duke" (2005) på gaden.

Debuten og albummet "Duke Pandemonium" fra 2009, indgår i en planlagt albumtrilogi fra Marmaduke Duke. Det sidste album, "Death Of The Duke" har endnu ikke fået fastsat en udgivelsesdato men skulle komme i 2011.

Singlen "Rubber Lover", er bygget på et sample fra Billy Joel-nummeret "Sleeping With The Television On" fra albummet "Glass Houses" (1980).

"Duke Pandemonium" kom på gaden den 11. maj 2009.

Referencer 

Rockgrupper fra Storbritannien
Duoer
Energiglas

Energiglas er et moderne vinduesglas, som er langt bedre til at holde på varmen end traditionelt glas.

Beskrivelse 
Energiglasset er belagt med et ganske tyndt lag metalfilm,  som lader energien i solens stråler passere ind i huset, så rummet får indstrålet solenergi, når solen skinner, som omdannes til termisk energi / varme , når rummenes og tings overflader rammes – på samme måde som med almindeligt glas – men samtidig holder energiglasset på den termiske varme, ved at den langbølgede varmeudstråling fra boligen , som normalt går tabt via husets vinduer, i stedet reflekteres tilbage til rummet. Energiruden kan reducere varmetabet væsentligt. 

Energiglas skal helst monteres som det inderste af to eller tre lag glas, og så den tynde metalbelægning på glasset vender udad. Det vil sige, at i indvendige forsatsvinduer skal der være energiglas i den indvendige ,  koblede vinduer skal have energiglas i den indvendige koblede ramme, og i termoruder skal det inderste glas være energiglas.

Henvisninger 
 Energiruder - hvor energiglas indgår som en del af konstruktionen.
 Glas - generel artikel.

Eksterne referencer 
 Center for Bygningsbevaring definerer energiglas 

Vinduer
Energirude

En energirude er en moderne termorude og vinduesglas, der har en konstruktion, der er energibesparende i forhold tidligere.

Beskrivelse 
Energiruder består af flere lag glas, hvor det yderste lag er det særlige energiglas, der er langt bedre til at holde på varmen sammenlignet med traditionelt glas. Energiruder kendetegnes desuden ved, at mellemrummet mellem de to glas er fyldt med argon eller en anden ufarlig gasart. Gassen har en større massefylde end almindelig luft, hvilket nedsætter luftcirkulationen i hulrummet. Resultatet er, at rumvarmen overføres langsommere fra det inderste varme glas til det yderste og koldere glas. Energiruder er alle A-mærkede.

Eksterne referencer 
 Politiken om vinduestyper og vildledning af boligejere 
 Center for Bygningsbevaring  om A-mærkning og vinduestyper]

Vinduer
Amy Grant

Amy Lee Grant (født 25. november 1960) er en amerikansk singer-songwriter og musiker.

Hun udgav sin første plade i 1978, og var siden en af den moderne kristne musiks mest indflydelsesrige kunstnere. I sen-80'erne og begyndelsen af 90'erne kom flere af hendes udgivelser ud til mainstream-popmusikken, og særligt pladen "Heart in motion" nåede Billboard's 1. plads.

Amy Grant blev i 1982 gift med Gary Chapman, og de blev skilt i 1999. Skilsmissen skabte nogen røre blandt konservative kristne kredse, hvor hun stadig havde (og fortsat har) et stort publikum.

Amy Grant blev et år senere, i 2000, gift med countrystjernen Vince Gill, som hun synger duet med på nummeret "Beautiful" og "House Of Love".

I 2008 udgav RCA en CD med titlen Christmas Duets. Denne rummer en række af kendte julesange i Elvis Presleys fortolkning, men re-mixet, således at hvert nummer er ændret til en duet. På denne CD er "White Christmas" i en version, hvor Elvis synger duet med Amy Grant.

Referencer

Eksterne henvisninger 

Singer-songwritere fra USA
Blackdance

Blackdance er et dansk/ internationalt projekt med producer Frederik Tao Nordsø ved roret.

Projektet er en sammenslutning af DJs, producere, sangere og rappere, og første single "Give It To Me Boy" var lavet i samarbejde med den svensk-senegalesiske undergrundsrapper og sangerinde Mary N'Diaye og Fridolin Nordsø, kendt som producer for bl.a. P Diddy, The Fashion og Figurines.

Frederik Tao Nordsø er en del af producerteamet Maximum Risk (Brandy, Burhan G, Outlandish m. fl) og er desuden medejer af pladeselskabet Speed Of Sound sammen med bror Fridolin og Kristian Leth.
Trioen opererer desuden i bandet The William Blakes.

Referencer 

Musikgrupper fra Danmark
Musikgrupper fra 2008
Christian Falk

Christian Falk (25. april 1962 - juli 2014) var en svensk musiker og producer.

Christian Falk begyndte sin musikalske karriere som bassist i det svenske punkband Imperiet. Da gruppen gik i opløsning i slutningen af 1980'erne, fortsatte Falk som studiemusiker og tourbassist for alternative rocknavne som Richard Lloyd og Marty Wilson-Piper (The Church). 

Op gennem 1990'erne skiftede Christian Falk i takt med tidens trend punkrocken ud med pop og dance og oparbejdede et ry som eftertragtet producer og remixer. Han havde en stor andel i at få sat Robyns karriere på skinner og producerede / remixede flere af numrene på hendes debutalbum Robyn Is Here (1996). 

Senere tog Christian Falk til New York, hvor han gennem flere år arbejdede som remixer og co-producer for bl.a. Puff Daddy, Notorious B.I.G., Youssou N'Dour, Neneh Cherry og Shabba Ranks. 

Efter at have sat sit fingeraftryk på adskillige amerikanske pladeudgivelser vendte Christian Falk hjem til Sverige for at koncentrere sig om indspilningen af sit første soloalbum Quel Bordel, der udkom i 1999. Albummet indeholdt bidrag fra bl.a. Robyn, Yavahn, Neneh Cherry, Stephen Simmonds, Titiyo samt den amerikanske sangerinde Jevetta Steele, der leverede en nymixet version af sit hit "Calling You" fra filmen Bagdad Café. Pladens helt store hit var singlen "Make It Right" (feat. Demetreus).

Udover et par soul/jazz-albums udgivet under navnet Swedish Open var der ret stille omkring Christian Falk frem til 2006, hvor albummet People Say udkom.

Charistian Falk døde som følge af kræft i bugspytkirtlen.

Referencer

Musikere fra Sverige
Personer døde af kræft
David Gray (sanger)

David Gray (født 1968) er en britisk singer/songwriter, der stammer fra Manchester. I sine ungdomsår var han med i flere punk-bands og skrev kontrakt med Hut Records efter at være flyttet til London. Her udkom han med singlen "Birds Without Wings" i 1992. Året efter kom debutalbummet A Century Ends.

Siden debuten er det blevet til ti albums og fire opsamlingsudgivelser.

David Gray brød for alvor igennem i 1998 med sit fjerde album White Ladder, der indeholder et af hans største hits, "This Year's Love".

Udgivelser 
 A Century Ends (januar 1993).
 Flesh (januar 1994).
 Sell, Sell, Sell (april 1996).
 White Ladder (november 1998).
 Lost Songs 95-98 (april 2001).
 The EP's 92-94 (juli 2001).
 A New Day at Midnight (november 2002).
 Life In Slow Motion (september 2005).
 Shine: The Best of The Early Years (marts 2007).
 A Thousand Miles Behind (august 2007).
 Greatest Hits (november 2007).
 Draw The Line (september 2009).
 Foundling (august 2010).
 Mutineers (juni 2014).

Referencer 

Sangere fra Storbritannien
Sangskrivere fra Storbritannien
Personer fra Manchester
Elio Pace

Elio Pace (født 1968) er en engelsk sanger/sangskriver og pianist. Elio Pace ([ælio pæis]) blev født lidt uden for London som barn af italienske forældre. Han er opvokset i Southampton i Sydengland, men er i dag bosiddende i omegnen af London.

Gennem de seneste tyve år har Elio turneret over hele verden som solokunstner og som orkesterleder og musiker for navne som Martha Reeves, Huey Lewis, Suzi Quatro, Kiki Dee, Ronan Keating og Shakin' Stevens m.fl.

Ved siden af at have sit eget band gennem mere end femten år har Elio i de seneste par år spillet i guitarlegenden Albert Lees band. I 2008 afsluttede Elio produktionen af Albert Lees nye studiealbum Like This, der blandt andet indeholder Elio Paces egen komposition "Can Your Grandpa Rock And Roll Like This", et nummer skrevet specielt til Albert Lee som en hyldest til hans guitarspil.

I maj 2007 blev Elio inviteret til at deltage ved Ivor Novello prisuddelingen i London for sin andel i Christian Hensons soundtrack til filmen Severance, hvor Elio sang ”Summertimin”, der blev brugt i slutningen af filmen.

Sangskrivere fra Storbritannien
Sangere fra Storbritannien
Pianister fra Storbritannien
Personer fra Southampton
Statsskovvæsen

Statsskovvæsen er en statslig virksomhed som forvalter statsejede skovejendomme og eventuelt driver disse forstmæssigt. Der findes eller har fundets statsskovvæsener i de fleste europæiske lande.

Danmark 
I Danmark har staten – eller kronen – ejet skov så længe ejendomsrettet har eksisteret. Under enevælden (1660-1848) hørte kronens skove under rentekammeret. Skovene blev i høj grad betraget som kongens jagtrevir, men skulle også levere tømmer til flådens værft og andre konstruktioner. Med enevældens afskaffelse overgik statens ejendomme til Domænevæsenet, som hørte under Finansministeriet 1849-1896. Efterhånden udskiltes sager vedrørende jagt, landbrug og skovbrug fra sager vedrørende bygninger så som slotte, men statskoven henlå stadig under Domænedirektoratet. Skovvæsen ansås som en del af statens virksomhed på linje med fængselsvæsen, postvæsen, toldvæsen og kolonialvæsen. Systemet af klitplantører – det såkaldte klitvæsen (fra 1790) var da selvstændigt, men blev senere lagt ind under statsskovvæsenet. Skovstyrelsen blev oprette 1921 og lå under landbrugsministeriet. Den blev i 1973 overført til det nyoprettede Miljøministerium og blev i 1986 lagt sammen med Fredningsstyrelsen til Skov- og Naturstyrelsen.

Kilder

Eksterne henvisninger 
 Statsskovvæsenets historie

Danmarks historie
Nelson Valdez

Nelson Antonio Haedo Valdez (født 28. november 1983 i Caaguazú) er en professionel fodboldspiller fra Paraguay. Han spiller i øjeblikket som angriber for Cerro Porteño. Tidligere har han repræsenteret blandt andet de tyske klubber Werder Bremen og Borussia Dortmund.

Eksterne henvisninger 

Fodboldspillere fra Paraguay
Fodboldspillere fra Werder Bremen
Fodboldspillere fra Borussia Dortmund
Fodboldspillere fra Valencia CF
Fodboldspillere fra Hércules CF
Fodboldspillere fra Rubin Kazan
Fodboldspillere fra Olympiakos
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Donald Tardy

Donald Tardy (født den 28. januar 1970) er en amerikansk musiker, bedst kendt for sin position som trommeslager i det amerikanske dødsmetal-band Obituary, som han stiftede sammen med sin bror John Tardy i 1984 under navnet Executioner. Under Obituarys pause 1997-2003 spillede han med Andrew W.K. hvor han endda bidrog til albummet I Get Wet. I 2008 dannede John Tardy og han selv dødsmetalduoen Tardy Brothers hvis debutalbum udkom i 2009.

Diskografi 
Dette er kun en oversigt over studiealbums dvs. eper, live album osv. er ikke inkluderet.

Med Obituary 
 1989: Slowly We Rot
 1990: Cause of Death
 1992: The End Complete
 1994: World Demise
 1997: Back From the Dead
 2005: Frozen in Time
 2007: Xecutioner's Return
 2009: Darkest Day

Med Andrew W.K 
 2001: I Get Wet

Tardy Brothers 
 2009: Bloodline

Trommeslagere fra USA
Victor Kugler

Victor Kugler (født 5. juni 1900, død 16. december 1981) var en af de personer, som hjalp med at skjule Anne Frank, hendes familie og venner under den nazistiske besættelse af Holland.

Biografi 
Han var født i Hohenelbe, i den tysktalende del af Königgrätz-regionen i det nordøstlige Bøhmen i Østrig-Ungarn (i dag i Tjekkiet). Under den 1. verdenskrig sluttede han sig til den østrigske flåde. 

I 1918 flyttede han til Tyskland og arbejdede som elektriker. I 1920 flyttede han til Utrecht i Holland for at arbejde for en virksomhed, der solgte pektin. Han kom til Amsterdam, som Otto Franks stedfortræder i 1924 og blev hollandsk statsborger i maj 1938.

Han blev arresteret af Gestapo den 4. august 1944, og blev afhørt på Gestapos hovedkvarter i Euterpestraat. Senere samme dag blev han overført til et fængsel for jøder og politiske fanger. Den 7. september blev han flyttet til fængslet på Weteringschans, i en celle sammen med folk, der var idømt dødsstraf. Han blev flyttet igen den 30. december 1944 til Wageningen, hvor han udførte tvangsarbejde indtil den 28. marts 1945.

Hans kone, Laura Kugler, døde den 6. december 1952 og tre år senere blev han gift med Lucie van Langen. Parret flyttede til Canada, hvor hans bror, søster og mor allerede havde opholdt sig.

Referencer 

Jøder fra Nederlandene
Holocaust i Nederlandene
Tjekkere fra 2. verdenskrig
Pongal

Pongal () er en høstfest, der over fire dage fejres af tamilere og teluguere i de indiske delstat Tamil Nadu og Andhra Pradesh, de tamilsk og telugu-talende områder på Sri Lanka, samt af det tamilske diaspora. Festivalens formål er en hyldest og taksigelse til naturen - navnlig solen, regnen, jorden og kvæget og deres vigtighed for en veloverstået høst..

På den første dag bliver ris kogt i mælk og sukker, som skal koge over. På tamilsk betyder 'pongal' at 'koge over'. Pongal er  både navnet på risblandingen, der skal koges over, samt navnet på selve festivalen. Den anden dag er dedikeret til køerne, som er vigtige i landbruget.

Pongal falder den første i dag i den tamilske måned Thai (Magha i hindukalenderen), hvilket svarer til midtjanuar i den gregorianske kalender. Dette tidspunkt af året er sæson for høsten af ris, sukkerrør, gurkemeje og diverse andre afgrøder.

Eksterne henvisninger 

 Pongal Kolams

Tamiler
Højtider
Trevor Peres

Trevor Peres (født den 25. juli 1969) er en amerikansk musiker, bedst kendt for sin position som rytmeguitarist i det amerikanske dødsmetal-band Obituary, som han sluttede sig til efter Tardy brødrene havde dannet det i 1984 under navnet Executioner. "Det var i slutningen af 10. klasse, og Donald og jeg stod i indgangen, og snakkede om vi skulle jamme (...) Han havde et trommesæt, jeg havde en guitar, og vi vidste knap nok hvordan, man spillede på dem" fortalte Peres. I Obituarys pause valgte han, at danne sit eget band Catastrophic, som udgav sit debutalbum The Cleansing i 2001.

Diskografi 
Oversigten indeholder kun studiealbums.

Litteratur

Fodnoter 

Guitarister fra USA
Kiichi Miyazawa

Kiichi Miyazawa (født 8. oktober 1919, død 28. juni 2007) var en premierminister i Japan.

Japans premierministre
Live-on-tape

Live-on-tape er en produktionsform inden for tv, hvis formål er at simulere den direkte sendeform. Der optages i en kronologisk rækkefølge ofte nogle dage før udsendelsestidspunktet, hvilket åbner muligheden for efterfølgende redigering. Live-on-tape-formen skal forsøge at tilføre et program et narrativt 'nu', hvilket er med til at bibringe en følelse af samtidighed hos seeren.

Produktionsformen anvendes ofte i bl.a talkshows, såsom Dr. Phil, The Jerry Springer Show og Late Show med David Letterman.
Tv-produktion
Algeriets fodboldlandshold

Algeriets fodboldlandshold er det nationale fodboldhold i Algeriet. Landsholdet bliver administreret af Algeriets fodboldforbund, Fédération Algérienne de Football.

Algeriet har deltaget i to VM-slutrunder i 1982 og 1986. I 1990 vandt Algeriet African Nations Cup efter at have besejret Nigeria i finalen med 1-0.

Kendte spillere 
  Lakhdar Belloumi.
  Salah Assad.
  Rabah Madjer.
  Karim Ziani.
  Nadir Belhadj.
  Rachid Mekhloufi.
  Djamel Zidane.
  Sofiane Feghouli
  Riyad Mahrez
   Islam Slimani

Noter 

Fodboldlandshold i Afrika
Margaret Osborne duPont

Margaret Osborne duPont (4. marts 1918 i Joseph, Oregon - 24. oktober 2012 i El Paso, Texas) var en amerikansk tennisspiller, der i løbet af sin karriere vandt i alt 37 titler, heraf flere Grand Slam-turneringer.

Hun vandt US Open-mesterskabet i mixed double ni gange (1943-46, 1950, 1956, 1958-60), og er dermed den spiller der har vundet den titel flest gange.

Eksterne henvisninger 

Wimbledon - From the archive: Remembering Margaret duPont (2. marts 2018) 

Tennisspillere fra USA
Lieke

Lieke er et nederlandsk pigenavn. Dette stammer fra det franske "Angelique".

Kendte personer med navnet 

 Lieke Klaus, hollandsk BMX-cykelrytter
 Lieke van Lexmond, hollandsk skuespillerinde 
 Lieke Martens, hollandsk fodboldspiller
 Lieke te Winkel, hollandsk violinist

Pigenavne
Hédi Annabi

Hédi Annabi (4. september 1944 – 12. januar 2010) var en tunesisk diplomat. Han var assisterende generalsekretær i FN's afdeling for fredsbevarende operationer fra 1997 til 2007.

Død 
Efter jordskælvet i Haiti den 12. januar 2010, var Hédi Annabi rapporteret savnet, i Christopher Hotel som var FN's hovedkvarter i Haiti. Selv om at Haitis præsident René Préval, tidligere havde bekræftet at Hédi Annabi var død, var han dog meldt savnet indtil den 16. januar 2010, hvor man officielt erklærede ham for død, efter at man havde fundet hans lig i ruinerne af bygninger i Port-au-Prince. Da jordskælvet skete, var han til møde med en kinesisk delegation.

Diplomater
FN
Omkomne ved jordskælvet i Haiti 2010
Personer fra Tunesien
Cesare Pavese

Cesare Pavese (9. september 1908 i Santo Stefano Belbo – 27. august 1950 i Torino) var en italiensk forfatter, litteraturkritiker og oversætter.

Pavese fik sin debut som lyriker, men udgav senere mange romaner; disse udgør den vigtigste del af hans forfatterskab. Som forlagsmedarbejder ved Einaudi fra 1936 stod han for introduktionen af ny amerikansk litteratur i Italien. 

Han færdedes i antifascistiske kredse og blev i 1935 arresteret og dømt for at være i besiddelse af et brev fra en politisk fange. Efter 2. verdenskrig meldte han sig ind i Partito Comunista Italiano og blev ansat på partiorganet L'Unità. 

I 1950 begik han selvmord efter flere år med store personlige problemer.

Romanforfattere fra Italien
Kritikere fra Italien
Oversættere fra Italien
Personer der har begået selvmord
Digtere fra Italien
Joshua Lederberg

Joshua Lederberg (født 23. maj 1925, død 2. februar 2008) var en amerikansk molekylærbiologi og vinder af Nobelprisen i fysiologi eller medicin.

Nobelprismodtagere i medicin
Biologer fra USA
Nobelprismodtagere fra USA
Anders Ladekarl

Anders Ladekarl (født 8. januar 1960 i Randers) er en dansk økonom, der er generalsekretær for Dansk Røde Kors.

Ladekarl er matematisk-samfundsfaglig student fra Randers Statsskole i 1979, bachelor i historie fra Aarhus Universitet og cand.polit. fra Københavns Universitet i 1989. Han blev som nyuddannet ansat som generalsekretær i Dansk Ungdoms Fællesråd, men kom i 1994 til Dansk Flygtningehjælp som leder af organisationens internationale afdeling. I 2002 blev han international chef i Dansk Røde Kors, og blev ved Jørgen Poulsens fratræden generalsekretær fra 1. marts 2008.

Fra 1990 til 1994 og igen fra 2005 har Anders Ladekarl været medlem af styrelsen i Danida.

Referencer

Eksterne henvisninger 
 

Personer fra Randers
Økonomer fra Danmark
Personer i Kraks Blå Bog
Studenter fra Randers Statsskole
Abigail (band)

Abigail er et japansk black/thrash metal-band. De betragtes som en del af den "anden bølge af black metal".

Medlemmer 
 Yasuyuki Suzuki – vokal, guitar, bas
 Youhei Ono – trommer

Tidligere medlemmer 
 Yasunori
 Asuka

Eksterne henvisninger 
 

Metalgrupper fra Japan
Black metal-grupper
Thrash metal-grupper
Musikgrupper fra 1992
Jens Christian Gjesing

Jens Christian Gjesing (født 27. juni 1948) er en dansk politiker, der fra 2002-2007 og igen fra 2010 til 2013 var borgmester i Haderslev Kommune, valgt for Socialdemokraterne.

Jens Christian Gjesing er student fra Viborg Katedralskole og cand.mag. i historie og kristendomskundskab fra Københavns Universitet i 1975. Han har været lektor ved Haderslev Katedralskole fra 1976 til 2002, hvor han blev borgmester.

Han blev medlem af Haderslev Byråd i 1982 og var frem til sin første periode som borgmester formand for flere af kommunens stående udvalg. I perioden fra 2007 til 2009 var han kommunens viceborgmester. 

Gennem flere år har Gjesing været KL's repræsentant i Det Kriminalpræventive Råds forretningsudvalg, ligesom han har siddet i flere udvalg i KL.

Kilder og eksterne henvisninger 
 Jens Chr. Gjesings hjemmeside 

Borgmestre fra Socialdemokraterne
Tidligere borgmestre fra Danmark